LidanRubinov/Halacha-QA huggingface dataset:
שאלה: יחס היהדות כלפי כופרים - המשך: מחילה הרב, לא ניסחתי טוב את השאלה. התכוונתי לשאול מדוע התורה לא מדריכה אותנו בכיוון הזה של לכפות על שאר האומות קיום שבע מצוות בני נוח. הנוצרים והמוסלמים היו סתם דוגמא לנושא ולא עצם השאלה עצמה. השאלה נשאלה בהמשך לשאלה "יחס היהדות כלפי כופרים"
תשובה: : הדבר לא מבורר אצלי האם זה נובע מכך שאנו חושבים שהמשימה היותר דחופה היא לתקן את עם ישראל או שזה נובע מכך שאין לנו כוח מפני שאין ידינו תקיפה. נראה לי יותר שזה נובע מכך שאנו מבינים שלתקן את מליארד האנשים שיש ביקום לא כדאי ללכת בדרך של הכפייה שהרי זה לא יגמר לעולם. הדרך הנכונה היא להיות אור גדול ודגם מופלא לכל האומות ואז להגיע למצב של כי מציון תצא תורה ודבר ה' מירושלים. אשמח אם יהיה לך אולי ראיות להוכיח שזה הכיוון ולא מדובר רק על מניעה זמנית משום שאין ידינו תקיפה.
שאלה: אישה רעה: כבוד הרב ראשית כל אני מצטער שאני יורה המון מידע בבת אחת. אבל ברצוני לדעת איך אפשר לשנות אישה מהתנהגותה הרעה, אשתי מזה כשנה עובדת במקום עבודה חדש עם סביבה צעירה וחילונית, לצערי עם הזמן היא חברה למספר בנות אשר מנהלות אורח חיים בעייתי מבחינת ההלכה שהשתיקה יפה לה. בהמשך לזה היא החלה להיות בעלת אופי מרדני, לוקחת אותי כמובן מאליו מזלזלת בי מסננת אותי. אני באמת מרגיש שהיא מעדיפה את חברתן של חברותיה מחברותי. אשמח לדעת איך לפעול. מבקש לציין שאני באמת אוהב מעומק ליבי את אשתי ומוכן לעשות הכל עבורה ובעבר הרגשתי ממנה שזה היה ככה גם הפוך. אך זה מזמן כבר לא ככה. תשובתך המסורה אודה,
תשובה: : יש פער גדול בצפיות שיש בינך לבין אישתך. היתי מציע שהבקשה שלך לא תהיה : איך אפשר לשנות אישה מהתנהגות רעה? אם תבוא בסגנון כזה הסיכוי להציל הוא לא רב. תבוא עם המצוקה האמיתית שיש לך שאתה מצפה. אני מניח שגם לה יש צפיות אחרות. אתם צריכים לדבר בינכם על הצפיות שלכם אחד מהשני וכיצד ניתן לממש אותם. זו עבודה גדולה של עשרות שנים אצל כל בני זוג. גם לי יש צפיות מאישתי וגם לאישתי יש צפיות ממני. כל החיים אנו הולכים ומבררים מה הצפיות שלנו אחד מהשני וכיצד נוכל לממש אותם. אם אישתך לא תזרום איתך במהלך זה כדאי להעזר ביועץ נישואין שיעזור לכן למצוא את השפה המשותפת וכך להתחיל בעבודה גדולה של תיקון. למעשה תזמין שיחה עם אישתך לזמן רגוע. תצאו מהבית למסעדה בכדי לשוחח. תדבר עימה על מה שקשה לך. השורה האחרונה של השיחה צריכה להיות בקשה אחת שאתה מבקש ממנה וכן בקשה שהיא מבקשת ממך. עוד שלשה חודשים ממשיכים הלאה. בודקים האם הבקשה שינתה. אם היא שינתה ממשיכים לעוד בקשה.
שאלה: בעלי החיים לפני המבול: יש לי שאלה, האם בעלי החיים על פני כדור הארץ מתנהגים כמו שהתנהגו בגן עדן? אם לא, אז למה בעקרון נוח הציל אותם מהמבול שהרי מטרת המבול אם איני טועה הייתה לטהר את העולם ולהחזיר אותו לנקודה מגירוש גן-עדן.
תשובה: לשואל בימי הבריאה בספר בראשית, היו האדם ואשתו עירומים עד אשר חטאו. לפני החטא היה המצב אידיאלי, עובדת היותם עירומים לא הסיחה את הדעת. האדם ידע והכיר את 'אם כל חי', ידיעה של חיבור נפשות אמיתי ללא כל תשומת לב לצדדים החיצוניים. מיד לאחר חטא אדם הראשון, הוחל עולם הלבוש, כשהכיסוי נועד להביא להיכרות פנימית ועמוקה ולא להיכרות שיטחית. הלבוש גורם לכך שהצדדים החיצוניים יהוו רק כלי ביטוי לצדדים הפנימיים. כיוון שבבעלי החיים אין דעת, אין כל זה שייך לגביהם. הדאגה להצלת המינים מן החי בשעת המבול נועדה לשמר גרעין מתוקן של חיים בעולם, וממנו לפתח עולם מתוקן יותר. בעלי החיים שהשחיתו דרכם, אף הם מתו במבול (ראה רש"י בראשית ו, ז), לא כעונש (שהרי אינם ברי עונשים), אלא מכיון שרצון הבורא היה שיתדבקו מין במינו דווקא והם לא קיימו (ראה תפארת יוסף על רש"י שם). נאמנה
שאלה: הדפסת תמונות לא צנועות: פתחתי לא מזמן עסק להזמנות לחתונה, וכיוון שאחותי מתחתנת בקרוב היא ביקשה ממני לעצב לה את ההזמנה ולהדפיס, הבעיה היא שהיא רוצה תמונה שלה בהזמנה והיא לא מתלבשת כל כך בצניעות (עם גופיה), אני יכול לעצב כזה דבר? (זה גורם קצת סכסוך בבית כיוון שאני חזרתי בתשובה ושאר המשפחה שומרת מסורת) ומה בדבר שאר הלקוחות מותר לי להדפיס תמונות שלהם כאשר הכלה מחובקת עם החתן? או לובשת גופיה או חולה, מכנסיים קצרים? יש מותר ואסור או שהכל אסור או מותר? על העזרה!
תשובה: ב"ה לך. שמחתי לקרוא על הזכות הגדולה שלך, שזכית לחזור בתשובה, זה ממש נפלא. אברך אותך שתזכה להמשיך ולהתקדם, להמשיך ולחזק את הקשר עם אבינו שבשמים, ושתזכה לחיים שמחים מלאים במשמעות ובערכים, ומלאים בשמחה של מצווה ושל קדושה. מכיר אני את המצב הזה של ההזדמנות, ומכיר אני את הקושי שבדבר שהיום זה מאוד מקובל, ואכן זו בעיה מאוד לא פשוטה. לפי ההלכה אסור להדפיס תמונות לא צנועות, גם אם מדובר באחות שלך. והואיל והדבר ממש אסור לפי ההלכה, אין אפשרות להקל בכך גם אם הדבר עלול לגרום למריבות. ביחס למשפחה חשוב תמיד לדעת, שאנו מאוד משתדלים לשמור על קשרים טובים, על רצון לשותפות, ועל התחשבות, אך כאשר מדובר בדברים שהם אסורים, אין לנו אפשרות, אנו חייבים לעמוד על האמת שלנו ולהמשיך לדבוק בה. כמובן לא מתוך תקיפה של אחרים, לא מתוך כעס, אלא מתוך רוגע ושדר חזק מאוד של אמת. לומר את האמת שלנו ברוגע ובבהירות וכמובן בהחלטיות ולא להיכנס לדיון. תתנצל שאתה לא יכול וזהו. אני מתאר לעצמי שהלחץ יעבור, והדברים יעברו. שתהיה לך המון הצלחה הרב יצחק גרינבלט.
שאלה: מצלמת אבטחה בשבת: הרב, בעקבות גניבה, התקנו מצלמת אבטחה בבניין. השאלה מה לעשות בשבת. המצלמה אלחוטית, המשדרת את התמונה ל"מקלט". למקלט מחוברים מכשיר הקלטה ומסך. יש 3 אפשרויות: 1. לכבות לגמרי (הבעיה שהגנבה הקודמת הייתה בשבת ורואים על המצלמה שהיא כבויה) 2. לכבות את "המקלט" - בלי המקלט, אין מסך ואין הקלטה. התמונה לא הולכת לשום מקום. 3. לכבות את המסך, אבל להשאיר את ההקלטה
תשובה: מותר לעבור מול מצלמות אבטחה בשבת. ישנם מקומות רבים שיש מצלמות גם ההולכים מהרובע היהודי לכותל המערבי ובמקומות נוספים ששמו מצלמות באישור הרבנים. ולכן אפשר להשאיר דלוק מלפני שבת.
שאלה: ציון גבוה במבחן: אני תלמיד במכללה וניגשתי בשבוע שעבר למבחן.מפאת קוצר הזמן לא הספקתי לסיים את המבחן,כך שהמקסימום שאני יכול לקבל אילו כל התשובות היו נכונות הוא 60. למעשה קיבלתי 75 האם עלי להודיע על כך להנהלה?
תשובה: : אתה לא חייב. אין כאן מצוות השבת אבידה או אונאת דברים. אתה לא עשית שום מעשה אסור. אולם יש כאן מידת חסידות שאולי למעריכים במדוייק את יכולותיך. למעשה אם אין שום רווח ממשי מכך אז תעזוב זאת.
שאלה: גניבת תוכנה: לאחרונה התקנתי במחשב שלי תוכנת וורד מחבר שלי שהתקין אותה, מבלי לרכוש את התוכנה (כפי שהחברה הייתה מצפה). עשיתי זאת אחר שחבר שלי אמר לי שהוא שאל את ראש הישיבה והוא הורה להתיר בשם הרב אליהו זצ"ל.בצירוף של כמה סיבות (העיקרית היא מפני שזאת תוכנה של גויים).אינני יודע מה טיבה של שמועה זאת (אם כי חברי שאל בעצמו את הרב). האם יש היתר לעשות כן? אם לא,האם עלי למחוק את התוכנה ולקנות מחדש?
תשובה: אינני יודע אם הרב זצ"ל התיר ואם כן באילו תנאים ועל כן רצוי לא להשתמש בה עד שהדברים יתבררו לגמרי.
שאלה: בריכה בת 3 בזמן רחצת בנים : לרב האם מותר לקחת ילדה בת 3 לבריכה בזמן רחצה של בנים? אני רוצה לקחת את 2 הילדים שלי בת 3 ובן 4.5 איתי לבריכה (אבא) ואני לאה יכול לקחת רק אחד מהם. השאלה נשאלה בהמשך לשאלה "לקחת ילד קטן לים של נשים"
תשובה: מותר
שאלה: זמני תפילה בבית כנסת: (: רציתי להודות על התשובות המדהימות והמאירות שאתה ענית לי ועונה באתר ורציתי לשאול כמה שאלות לגבי שבת ואיך שאני מתנהלת בה. ב"ה אני כבר בערך שנה מתפללת בבית כנסת חב"ד בעיר. אני ספרדייה ומתפללת בנוסח הארי פעם בשבוע בשבת ובשאר השבוע נוסח עדות המזרח אמרו לי שזה ר כל עוד אני אקפיד על זה וזה מרגיש לי גם יותר טוב וכיף ר להמשיך כך? ואני מקפידה לא להגיד את שם השם איפה שספרדיות לא אומרות והכך. ולגבי הבית כנסת אני מתפללת בו בעיקר כי הוא מתחיל ב10 (או 10 ורבע פעם בחודש) וזאת שעה מעולה. לפני שאני מגיעה אני משתדלת לקרוא קריאת שמע שיחשב לי שקראתי בזמן ואז מגיעה לשם מתפללת ומסיימת שחרית קרוב ל11 או 11 וחצי לפעמים. רציתי לשאול אם מבחינת השעות זה נכון? ואם קמתי למשל ב10:11 וזמן התפילה נגמר ב10:27 אני יודעת שאני לא אספיק להתפלל. ואם אני אתחיל אני אסיים שמונה עשרה לאחר השעה הזאת אבל. אני גם יודעת שאם אני אחכה שעתיים ויותר עד לתפילת מנחה המחשבה שלי קצת תפגע ושאני לא אשכח חלילה אני מעדיפה להתפלל כמה שיותר קרוב לזמן שאני קמה. זה ר להתפלל ולסיים לפני חצות היום ואחרי סוף זמן תפילה? בבקשה תענה לי היום שאני אדע מחר לגבי הבית כנסת הרב. מראש ושבת שתהיה בע"ה (:
תשובה: ב"ה לך. שמחתי לקבל את מכתבך, ולראות כמה את מתחברת אל התפילה. התפילה היא אוצר ממש נפלא, וככל שזוכים יותר לחיות אותו, כך זוכים להמון שמחה ולשלמות גדולה. חשוב מאוד לדעת, שלכל תפילה יש את הזמן שלה. התפילה פועלת ומשפיעה ואנו זוכים על ידה להמון אוצרות נפלאים, ויחד עם זאת, היא גם בונה אותנו. על ידי התפילה אנו בונים חיים יהודיים שלמים הרבה יותר, חיים מלאים בתוכן ובחיות. אדם שזוכה לבנות את החיים שלו עם תפילה, זהו אדם אחר, אדם שונה לגמרי מאדם שלא עושה כן. ככל שהתפילה נהיית יותר מרכזית בנו, כך אנו זוכים שהיא יותר תשפיע עלינו. לכן, מאוד חשוב להשקיע בתפילה, להשפיע בחיות בתפילה ולהשקיע בזמן התפילה. חשוב מאוד להתפלל בזמן, לקום מוקדם ולהתפלל, ולצערי יש לא מעט אנשים שמתחילים את התפילה מאוחר, ועל ידי כך מפסידים המון. אך כל אחד בוחר את דרך החיים שלו, אם כי חשוב להתאים אותה לפי ההלכה, וכפי שכתבת שאת משתדלת. לכן, אם זו התפילה שמתאימה לך ואת מסוגלת להתאים אותה לפי ההלכה, תמשיכי כך, אבל אם את יכולה למצוא מניין אחר שגם יהיה לך טוב וגם יעמוד בזמנים טובים יותר, ודאי זה חשוב מאוד. אשמח לעזור עוד בכל מה שאוכל. הרב יצחק גרינבלט.
שאלה: דודה שנגד חזרה בתשובה: אממ. יש לי דודה שחזקה ב"ה באמונה במצוות שבין אדם לחברו ובמצוות שבין אדם למקום. לפעמים היא יושנת אצלנו, באה והכל והיא לא הכי מבינה. לפעמים מעירה לי על התפילה בטענה שאני צריכה יותר להנות מהחיים אפילו ב"ה התחזקתי. היא הייתה בטוחה שזה בכפייה:( זה דברים שבאמת מעציבים וב"ה אני חזקה עם האמונה שלי פשוט זה לפעמים קשה והיא כל כך תורמת נותנת עושה כל כך הרבה מצוות בין אדם לחברו ברמות!! וחבל לי. מה אפשר להגיד לה שקצת ייתן לה אולי כיוון למחשבה אחרת או קצת הבנה למשל על התפילה? היא סבורה שצריך להתפלל בלב לא כל כך מעבר. זה מציק לי קצת. מה אפשר להגיד חוץ משתכבד אותי ולא תעיר משהו קצת מעבר? אם אפשר. ו ושבת
תשובה: ב"ה לך. קראתי את מכתבך וממש הרגשתי את הקושי שלך. זה מאוד לא נעים שמישהו קרוב מגיב באופן כזה, זה מאוד לא קל! אבל חשוב לדעת, שה' יתברך לא מביא לאדם התמודדות, אם הוא לא מסוגל להתמודד איתה. לכן חשוב תמיד להתחזק בחשיבה שה' יתברך הוא זה שנותן לנו את האתגרים ואת המשימות, והוא יתברך גם נותן לנו את הכח להתגבר. אני מאמין שאת תצליחי, מאמין שתדעי איך להתגבר, גם אם לא קל, גם אם לפעמים מקבלים ביקורת כזו או אחרת, חשוב להתגבר, חשוב להתחזק ולהמשיך הלאה. אני מאמין שאת יודעת, שהתפילה היא אחד מהדברים החשובים ביותר. התפילה היא הפניה שלנו לאבינו שבשמים, וממש כמו שאין אפשרות ליצור קשר עמוק ומשמעותי עם מישהו, כאשר הקשר הוא חד צדדי, ושרק צד אחד בונה את הקשר, כך גם בקשר שלנו עם אבינו שבשמים. בתורה אנו מקבלים מה', שומעים את דבר ה' אלינו, ואילו בתפילה אנו פונים לה', ומחזקים את הקשר הזה לאבינו שבשמים. אין דבר נפלא כמו תפילה, אין אוצר גדול כזה בשם דבר אחר, ולכן מאוד מאוד חשוב לנצל את התפילה, באמת לעשות בה את המירב כדי לזכות לתפילה נפלאה באמת, תפילה מעומק הלב ותפילה שתיתן לך באמת המון. ככל שתלמדי על התפילה, כך תקבלי יותר כוחות להתמודד עם הקשיים הנלווים בנושא. חשוב לדעת, שתמיד ככל שדבר גדול וחשוב יותר, כך גם יש בו התמודדויות רבות יותר, וחשוב מאוד לא להיבהל מההתמודדות, אלא ללמוד באמת לחיות איתה נכון, להתקדם איתה ועל ידה. השקיעי זמן בלימוד על התפילה, השקיעי כוחות בתפילה ותזכי להמשיך ולהתקדם בתפילה. ביחס לתגובות, דבר ראשון מאוד חשוב לא להתרגש, ככל שלא תתרגשי ולא תגיבי כן הן תעבורנה מהר יותר. כל תגובה שלך גורמת לאחר להרגיש שקשה לך עם התגובות, וזאת אומרת שאפשר ללחוץ עלייך בנקודה זו, אבל אם את חזקה, ומשדרת בהירות יחד עם שמחה - את ניצחת, ואף אחד לא יוכל לעצור אותך. שדרי לדודה שלך שהתפילה זה הדבר שהכי כיף לך. שדרי שמחה בתפילה ותוכלי לומר לה שהתפילה בשבילך היא החוויה הכי עמוקה בחיים, לאט לאט האמת תחדור ותשפיע. בברכת הצלחה רבה הרב יצחק גרינבלט.
שאלה: התכתבות באינטרנט: ברצוני לשאול אותך בנושא התכתבות באינטרנט. כידוע, ישנם אתרים המאפשרים התכתבות עם אנשים זרים ברחבי העולם. לפעמים אני אכנס אליהם סתם בשביל הכיף, לשוחח על סרטים, תחביבים וסתם דברים כאלה, קלילים. לפני שבוע בערך התכתבי עם איזה מישהו (לא יהודי) וממש הסתדרנו, והתחלנו להתכתב באי מייל. האימייל שאני משתמשת בו הוא לא האמיתי שלי, אלא אחד מזוייף לצורך הרשמה לכל מיני אתרים ששולחים מלא פרסומות. הוא מתגורר בארה"ב, אז הוא ממש רחוק ואני לא כל כך דואגת לגבי התפרצות לבית שלי באמצע הלילה, למרות שאני מודה שזה בכל זאת אפשרי. מסרתי לו פרטים מינימליים עלי, זה אפלטוני לגמרי, והבהרתי לו שאין מצב ביקום שזה יתפתח או אי פעם יוכל להפוך ליותר מידידות וירטואלית והוא מבין ומכבד את זה. זה פשוט נחמד לדבר עם מישהו מישהי שנמצא במרחק כל כך גדול על דברים שקורים. אני מודעת לעובדה שכשמשתפים דברים עם בן אדם ומתכתבים איתם הרבה רגשות יכולות להתפתח, אבל אני לא כל כך מודאגת מזה מכיוון שבאינטרנט אנשים מציגים את עצמם באופן שונה ממה שהם באמת ואני לא עומדת לפתח רגשות כלפי דמות וירטואלית. כמו שאמרתי, זה סתם דיבורים על עבודה, חדשות וכדומה. אני בת דתיה (18) מאמינה ואני שומרת מצוות, אבל אני חוששת לגבי המצב שלי ואם אני עוברת על ההלכה. אני לא מעבירה תמונות, והבהרתי את זה מספר פעמים. אני לא טיפשה, אני מכירה ומודעת למה זה יכול להוביל, ושזה לא מקרה יחיד. אני בכל זאת בטוחה בעצמי וביכולת שלי לשמור על עצמי. אני מתגוררת במקום יחסית רחוק מהחברים חברות שלי וזה נחמד שיש עם מי לדבר לפעמים. אני מעוניינת להבהיר שבעברי עברתי תקופה קצרה קשה מבחינה רוחנית, והאמונה שלי נחלשה, אך התגברתי והתחזקתי וכעת אני בטוחה בדת שלי, כך שאני לא מעוניינת להתרחק מהיהדות חס וחלילה. שאלתי היא בעצם מה לעשות? אני לא כל כך רוצה להפסיק, כי זה כיף וקליל ואם אני אפסיק שנינו נתבאס. מצד שני אני יודעת שמשהו כאן כנראה לא ראוי, מפני שאחרת לא הייתי שואלת אותך :) האם אוכל להמשיך בדרך מותרת? כפי שאמרתי, אין שיתוף תמונות או כל דבר בסגנון.
תשובה: : את מאד צמאה. את צמאה לקשר למגע לדיבור וכו'. כל אחד מאיתנו צמא לכך. לה הקב"ה נוטע בנו את תחושת הצמאון? זאת בכדי שנרצה לשתות מים זכים ומרעננים. הקב"ה קבע "לא טוב היות האדם לבדו" הקב"ה קבע בנו א הצמאון לקשר. אולם כל זאת בכדי להדחף לדבר האמיתי ולקשר האמיתי בצורה ש הקמת משפחה. כל דבר אחר הוא להרוג את תחושת הצמאון בבורות נשברים אשר לא יכולו מים וכך לחשוב שאנו לא צמאים. כך קראנו בהפטרה לשבת מסעי שאמר ירמיהו הנביא: ספר ירמיה פרק ב (יב) שמו שמים על זאת ושערו חרבו מאד נאם ידוד: (יג) כי שתים רעות עשה עמי אתי עזבו מקור מים חיים לחצב להם בארות בארת נשברים אשר לא יכלו המים: גם אם תמצאי פלפול הלכתי שאולי ידלג עם האיסורים של שיחה בטלה בין איש ואישה אבל על כך שאת ממיתה את עצמך במקום לפתח בתוכך הרגשת צמאון שהיא תביא אותך לחיים האמיתיים את זאת שום פלפול לא יתן לך.
שאלה: לחמם אוכל עם כלים לא כשרים למישהו מבוגר: הרב, אני בעל תשובה. סבא שלי מבוגר בן 93 שיהיה בריא עד 120. אין לו מושג בכשרות ובקושי יודע עברית. בתקופה האחרונה אין לו מטפלת והמשפחה מכינה אוכל אצלנו בבית(כשר) - אבל מחממים את האוכל בביתו בכלים טרפים לחלוטין. התבקשתי בחלק מהימים לחמם לו את האוכל בביתו כשהוריי לא יכולים לעשות זאת. אני נאלץ להתמודד כרגע עם מצב קשה ביותר. לחמם לו בטרף או לגרום לו "לגווע ברעב"(כמובן שאני לא מתכוון לעשות זאת). הוריי גם לא מבינים את הסיטואציה וזה גם לא מעניין אותם כל כך. חשבתי לחמם אצלנו בבית אבל זה לא פרקטי עקב אילוצים שונים של זמנים וכו. האם אפשר לחמם לו במצב הנואש הזה?
תשובה: ב"ה קראתי את מכתבך ואני כל כך מבין אותך. זו ממש בעיה לא פשוטה לבשל או אפילו לחמם בכלים לא כשרים וחבל שההורים לא מבינים בכך. באופן עקרוני אפשר לעשות כמה דברים. 1. כשאתה מחמם אוכל, תחמם בכלים כשרים שתביא איתך. 2. תכשיר את הכלים שבהם אתה מחמם. במידה ואין אפשרות אחרת, תהפוך את הכלי, ותשים עליו חתיכת נייר ותחמם אותו עד שהנייר ישרף, זה נקרא ליבון קל ובשעת צורך אפשר לסמוך על כך. עדיף כמובן את האפשרות הראשונה. ביחס להורים, חשוב מאוד להמשיך ולדבר אתם על כך, ולבחון אפשרויות להגביר אצלהם את המודעות, שכן חשוב שלא רק בזמן שאתה מטפל בסבא הדברים יהיו ר, אלא בכל הזמנים. בברכת הצלחה רבה הרב יצחק גרינבלט.
שאלה: נמלים בשבת: לרב 1. בשבת נשפך סוכר על הרצפה.לאחר שטטאתי את הרצפה ראיתי נמלה מתה. יתכן שמתה מהניקוי ויתכן שלא. לא ראיתי אותה או נמלים אחרות לפני הניקוי. האם עלי לעשות תשובה? 2. בשבת- עיקמתי שיני מזלג חד פעמי כדי שיהיה לי נוח יותר להשתמש בו וכתוצאה מכך נשברה שן של המזלג בלי שהתכונתי לשבור. האם זה אסור? מראש.
תשובה: 1. גם אם הנמלה מתה על ידך לא עברת שום עבירה משום שלא ידעת שיש שם נמלה, ואף אם היית יודעת לא בטוח שהטאטוא יהרוג אותה. 2. אם יש אפשרות לעקם באופן שאכן נשאר עקום ולא חוזר מיד הדבר אסור משום 'מתקן כלי'. זכות הרצון הטהור לשמור על קדושת השבת ועל הדקדוק בהלכותיה תעמוד לזכותך ולזכות זרעך!
שאלה: ברכה על ציציות dri-fit: במבצע צוק איתן קיבלנו ציציות חדשות בסוג dri-fit. רצוני לדעת האם אפשר לברך על ציציות אלו? השאלה נשאלה בהמשך לשאלה "ציצית מנדפת זיעה "dri fit"
תשובה: טוב עשתה הרבנות הצבאית שסיפקה ציציות מבגד נוח בתנאי הקיץ ויש בכך זיכוי לרבים. והייתה הערכות מראש שיהיה מספיק בתחילת המלחמה דבר שנערכנו אליו בעבר. לדעת הרב שלמה זלמן אוירבאך זצ"ל ניתן לברך על בגד סינטטי.
שאלה: חוקי תחבורה: הרב! שבוע טוב. אשמח לשאול. ישנו חוק שמחייב ללוות נהג חדש במשך 50 שעות בזמן של חצי שנה, ע"פ חילוק מסויים- חצי בינעירוני, חצי עירוני. 15 שעות סה"כ חובה בלילה. בסיום חצי השנה צריך המלווה לחתום ברשות הרישוי, ורק כך יכול הנהג החדש לקבל את רישיונו. אם לא יעשה כך, יקבל עוד חצי שנה עד שיחתום. 1. האם מותר לחתום למרות שלא סיימתי 50 שעות, מכיוון ש: א. אין מצב לסיים את 50 השעות והחוק הזה לא הגיוני. ב. כולם חותמים על כך שסיימו, למרות שהם לא באמת סיימו את השעות. כמעט אין מצב לעשות זאת. ג. אני מכיר מקרה שחבר הלך ואמר שהוא לא חותם, והפקידה אמרה שאין כזה דבר.
תשובה: א.אין לחתום על הטופס ללא שנהגת 50 שעות, כפי שאומרת התורה "מדבר שקר תרחק", אמנם מסתבר הדבר שאין כוונת מחוקקי החוק שצריך למדוד עם סטופר כל דקה ודקה של נהיגה, ועל כן אם נהגת בערך 50 שעות גם אם לא ברור לך שהגעת בדיוק ל50 אתה יכול להחתים. הרב יהודה חי לנזר
שאלה: קונפוציוניזם (מקור מויקיפדיה): עיקרון ה"לי" הוא עיקרון בסיסי ביותר בתורתו של קונפוציוס. התרגום המילולי לעברית הוא "טקס" או "טקסים", אבל המילה אינה מקבילה במשמעות למילה "טקס" במשמעות המערבית, אלא יש לה משמעות יותר רחבה. על פי קונפוציוס, כל פעולה שגרתית ונשנית מוגדרת כ"טקס". כפועל יוצא, המונח "לי" מתייחס לא רק לטקסים דתיים או שרירותיים, אלא גם להתנהגות נורמטיבית, ומאפיינים תרבותיים כמו נימוסים, ערכים וגם אומנות. מושם דגש על עקרונות כמו נאמנות וכיבוד אב ואם, שמובילים במידה מסוימת לשימור התרבות הקיימת. הנימוק של קונפוציוס לציות לערכי התרבות והחברה הוא שיש לכבד את חכמת הדורות הקודמים, כמו גם את חכמתם של זקני הכפר, פקידי הממשל, ובני המשפחה. הנימוק יכול להתפרש כנימוק דתי, כי הוא מייחס חשיבות א-פריורי לחכמות וטקסטים עתיקים, ולטקסים קבועים, אולם ניתן לראות אותו גם כנימוק שמרני שאינו קשור לדת, וקשור בעיקרו לשימור תרבות. יחד עם זאת, עיקרון ה"לי" הוא הבסיס להפיכת הקונפוציוניזם ממערכת ערכים לדת. מרבית הטקסים הסינים הקבועים השתמרו בגלל עיקרון ה"לי". מרבית הקונפוציוניסטים חיים עד היום על פי כמה ספרים המפרטים את כללי התרבות והטקסים שיש לנהוג על פיהם. כאמור, במשך השנים היו ויכוחים רבים על הגדרת הקונפוציוניזם כדת, כיוון שקונפוציוס לא ייחס חשיבות רבה לקיומם של אלים או קיומו של בורא חיצוני. הגותו של קונפוציוס היא הומניסטית במובהק (מיוחס לקונפוציוס בדברו אל אחד מתלמידיו: "עדיין אינכם מסוגלים לשרת את בני האדם, כיצד תשרתו רוחות?" ) לעומת זאת, רבים אחרים טוענים שעיקרון ה"לי", והטקסים הרבים הנובעים ממנו, מחייבים התייחסות לקונפוציוניזם כ"דת". העיקרון תובע חיים על פי ספרים עתיקים, בדומה לדתות רבות אחרות. הספרים מכתיבים כללי התנהגות, וכן טקסים באירועים כמו לוויות, חתונות וכדומה. גם כאן, בדומה לדתות אחרות. השאלה נשאלה בהמשך לשאלה "מה נחשב עבודה זרה?"
תשובה: אם בקבוצה זו משתמשים בסמלים שמקורם בע"ז וכיו"ב אזי הדבר בגדר ע"ז. אם מדובר רק בטקסים חברתיים אין בכך איסור.
שאלה: הציונות הדתית: בס ד לכבוד הרב, האם יש ציונות דתית מחוץ לרב קוק ותלמידיו (הכוונה, שלא הולכת לפי תורתו)? אם כן, לפי מי הם הולכים?! הבנתי שבהתחלה קראו לרב הראשי ראש הרבנים לארץ ישראל. האם הייתה סיבה לשינוי ל הרב הראשי לארץ ישראל? האם זה נכון שהרצי ה זצ ל הורה שלעבור ברמזור אדום זה עבירה על דינא דמלכותא? מה לעשות אם ממהרים או שהמעבר רחוק? ואם זה בדרך לבית כנסת או כל מצווה אחרת? הבנתי שיש איסור ללכלך את ארץ הקודש. האם מדובר גם בליכלוכים קטנים כמו חתיכה קטנה של פלסטיק וכיו ב? ומה בדבר חומרים טבעיים כמו חוט של כותנה שנפרם מבד וכיו ב?
תשובה: ב"ה שמחתי לקבל את מכתבך, ולראות את הרצון שלך לדעת להבין ולהתקדם. כל לימוד של הנושאים האלו מקדם את האדם וזוכה לפתוח לפניו עולמות גדולים וחשובים. חשוב מאוד להשקיע בלימוד, בבניה אישית של החיים, ותזכה להיות אדם גדול באמת, אדם עם המון משמעות ועם המון תוכן. וכעת אעבור ישירות לשאלותיך. 1. הציונות הדתית רחבה מאוד, ויש בה דרכים שונות, שכל אחד יכול למצוא את הדרך שמתאימה לו יותר. הרב קוק זצ"ל היה ענק שבענקים ופתח בפנינו עולם רחב של הבנת העולם והתהליכים שאנו עוברים, וככל שזוכים יותר ללמוד את דבריו, כך זוכים להבין את הגדלות שבדרך הזו. בכל אופן יש עוד דרכים, הרב סולוביצ'יק זצ"ל, הרב אליהו זצ"ל ועוד ועוד. לא מסובך למצוא ולהכיר. 2. השינוי נעשה בקום המדינה, ונעשה כדי למסד את המסגרות במדינה. 3. אינני יודע הוראה כזו או אחרת של הרב צבי יהודה זצ"ל בנושא. בכל אופן ודאי שחשוב לשמור על הכללים של הרמזורים וכדומה, לא בגלל דינא דמלכותא אלא בגלל שזה גדר בהלכות ונשמרתם מאוד לנפשותיכם, וכך דעת רוב הפוסקים. גם בשלבי לחץ חשוב לשמור על ההלכות האלו. יש מקורות רבים להרחיב ולבחון את הדברים, וסליחה שאני מקצר. 4. ארץ ישראל קדושה, וצריך להיזהר מאוד לא ללכלך אותה. בברכת לימוד פורה הרב יצחק גרינבלט.
שאלה: הקלות בציונות הדתית?: לכבוד הרב, 1)קראתי באיזה מקום שדרכם של רבים מרבני הציונות הדתית היא להקל בענייני הלכה. האם זה נכון? אם כן,ממה זה נובע? 2)שמעתי שהיו רבנים בציונות הדתית כמו הרב צבי טאו שליט"א שהתנגדו לפרסום שמונה קבצים מכיוון שעלולות להיווצר הבנות לא נכונות. אם כן,מה בעניין הספר מאמרי הראי"ה? והספר חדריו? והספרים ניצוצות ו נביעות של הרב יובל פרוינד?
תשובה: ראה בספרי ההלכה בימינו מאמר ארוך בנושא זה
שאלה: מוזיקה בחתונה שלנו: לרב, אני מתחתן בעז"ה בעוד 5 שבועות בדיוק. אני בא ממשפחה דתית אך שלצערי הרב לא מקפידים בה על אירועים מעורבים. ב"ה השם זיכני באישה צדיקה עד מאוד וגם משפחה שברובה אנשי צדיקים ודתיים ב"ה. אנחנו בעז"ה נעשה אירוע של ישיבה מעורבת וריקודים נפרדים. המוזיקה שתתנגן שם היא בעיקר יהודית דתית. והמוזיקה של המוצא שלי שהוא גרוזיני כי ההורים שלי זה המוזיקה שמשמחת אותם. האם יש איזשהי דרך שלפיה אנחנו צריכים לבחור את המוזיקה הזאת? כחצי מהאורחים הולכים להיות כאלו וגם זה יכול לגרום להם לשמוח. כמובן שזה יהיה רק אולי כשליש מזמן הריקודים וכו. וכמובן שההפרדה תישמר גם בעת הזאת.
תשובה: ב"ה לך. שמחתי מאוד לשמוע שאתה זוכה לעשות צעד נפלא כל כך, להקים בית נאמן בישראל. זה ממש עצום! והנני לברך אותך שתזכה להקים את הבית הזה בשמחה גדולה ומתוך קדושה ודבקות באבינו שבשמים, ושהברכה תמיד תשרה בבית שלכם. ביחס למוזיקה, חשוב לדעת שמוזיקה יש לה השפעה חשובה מאוד. מצד אחד מאוד חשוב שתהיה מוזיקה בחתונה, ומצד שני חשוב שהיא תהיה כראוי. לכן, המסגרות שאתם מתכננים ממש חשובות, שהריקודים יהיו נפרדים, ושהאוכל יהיה כשר וכו', אך יחד עם זאת, חשוב מאוד להשתדל שהרמה הרוחנית של החתונה תהיה כראוי. החשיבה שהעיקר, שהרוב יהיו שירים קדושים מאוד חשובה, וחשוב מאוד לעמוד עליה. ביחס לשירים האחרים, כדאי כמה שאפשר לצמצם זאת, ואם אי אפשר, כי זה מאוד חשוב למשפחה, חשוב לבדוק שהשירים האלו יהיו שירים ראויים, מבחינת המילים, ומבחינת המוזיקה, לא לקחת דברים קיצוניים, לא להגזים. חשוב מאוד לשמור על המסגרת גם בשירים אלו, ואז אפשר. מאוד חשוב שרעייתך לעתיד תסכים עם הדברים האלו, שראשית חשוב לדעת שהמצווה מעיקרית בשמחה היא שלך לשמח אותה, ולא את האורחים וכדומה. כמובן לשמח את ההורים זה חשוב, אבל לא על חשבון האשה שלך. לכן, דבר איתה על כך, ותראה אם זה שייך מבחינתה. אברך אותך שתזכה באמת להמון שמחה בדרך המתוקנת והראויה, ואם אתה זקוק לעזרה במשהו, אשמח שתפנה ואשתדל לעזור. הרב יצחק גרינבלט.